CELEX: 12006E/PRO/15
Language: hu
Date: 2006-12-29 00:00:00
Title: Az Európai Közösséget létrehozó szerződés (Konszolidált változat)#D. Az Európai Közösséget létrehozó szerződéshez csatolt jegyzőkönyvek #(15.) Jegyzőkönyv a Grönlandra vonatkozó különös szabályokról (1985.)

Fontos jogi nyilatkozat

|

12006E/PRO/15

Az Európai Közösséget létrehozó szerződés (Konszolidált változat) - D. Az Európai Közösséget létrehozó szerződéshez csatolt jegyzőkönyvek  - (15.) Jegyzőkönyv a Grönlandra vonatkozó különös szabályokról (1985.)  

Hivatalos Lap C 321 E , 29/12/2006 o. 0254 - 0254

		(15.) Jegyzőkönyva Grönlandra vonatkozó különös szabályokról [*] (1985.)1. cikk(1) A Grönlandról származó és a halászati termékek piacának közös szervezése alá tartozó termékeknek a Közösségbe történő behozatala — a közös piacszervezés szabályainak betartása mellett — mentes a vámok és az azokkal azonos hatályú díjak alól, és nem vonatkoznak rájuk a mennyiségi korlátozások, illetve az azokkal azonos hatású korlátozások, ha a Közösség és a Grönlandért felelős hatóság közötti megállapodás a Közösség számára kielégítő módon lehetőséget biztosít a Közösségnek a grönlandi halászati övezetekhez való hozzáférésre.(2) Az ilyen termékek behozatalára vonatkozó szabályokkal kapcsolatos minden intézkedést — az ezek elfogadásával kapcsolatos intézkedéseket is beleértve — az Európai Gazdasági Közösséget létrehozó szerződés 37. cikkében meghatározott eljárásnak megfelelően kell elfogadni.2. cikkA Bizottság javaslatot tesz a Tanácsnak, amely minősített többséggel jár el, az új szabályok hatálybalépésével összefüggésben általa szükségesnek ítélt azon átmeneti intézkedésekre vonatkozóan, amelyek célja a természetes és jogi személyek Grönland Közösséghez való tartozásának időszakában megszerzett jogainak fenntartása, továbbá a Közösségek által ebben az időszakban Grönlandnak nyújtott pénzügyi támogatással kapcsolatos helyzet rendezése.[*] A Grönland-szerződés (HL L 29., 1985.2.1.) 3. cikke úgy rendelkezik, hogy az e szerződéshez csatolt jegyzőkönyvet az Európai Gazdasági Közösséget létrehozó szerződéshez kell csatolni.--------------------------------------------------